

វគ្គបណ្តុះបណ្តាលស្តីពី

ឥណទាន​សហគមន៍ព្រៃឈើ

ដើម្បីគាំទ្រការអនុវត្តផែនការគ្រប់គ្រងព្រៃសហគមន៍

សាលប្រជុំ សណ្ឋាគារ ហ៊ ប៊ុន្នី

ថ្ងៃចន្ទ ១៤កើត ខែមាឃ ​ឆ្នាំច សំរិទ្ធស័ក ព.ស ២៥៦២

ថ្ងៃចន្ទ ទី១៨ ខែកុម្ភៈ ឆ្នាំ២០១៩

# ១-ប្រវត្តិ

កម្មវិធីសហគមន៍ព្រៃឈើជាតិ គឺជាកម្មវិធីទី៤ នៃកម្មវិធីព្រៃឈើជាតិកម្ពុជា ២០១០-២០២៩ ដែល ​សម្របសម្រួល និងអនុវត្តដោយរដ្ឋបាលព្រៃឈើនៃក្រសួងកសិកម្ម​ រុក្ខាប្រមាញ់ និង​នេសាទ។ គោល​បំណងសំខាន់នៃកម្មវិធីព្រៃឈើជាតិ គឺដើម្បីចូលរួមចំណែកក្នុងការកាត់បន្ថយភាព​ក្រីក្រ​តាមរយៈការគ្រប់គ្រង​ធនធានព្រៃឈើ និងសត្វព្រៃប្រកបដោយនិរន្តភាពដោយសហគមន៍​មូលដ្ឋាន។

ការអភិវឌ្ឍសហគមន៍ព្រៃឈើ ពឹងអាស្រ័យ​ទៅលើ​ប្រភព​ថវិកា​ពី​ខាង​ក្រៅ ដែលជារឿយៗ តាមរយៈគម្រោងជំនួយអន្តរជាតិ សម្រាប់អនុវត្តន៍ផែន​ការ​គ្រប់​គ្រង​ព្រៃសហគមន៍ ដែលរួមមានសកម្មភាព ស្តារព្រៃឈើឡើងវិញ កិច្ចការពារព្រៃឈើសហគមន៍ ការផ្សព្វផ្សាយ ការគ្រប់គ្រង និងដោះស្រាយទំនាស់ជាដើម។ ទោះជាយ៉ាងណាក៏ដោយ ការគាំទ្រថវិកាដែលផ្តល់តាមរយៈគម្រោងមានពេលវេលាកំណត់ នៅ​ពេល​ដែលសកម្មភាពនៃការអនុវត្តន៍ផែនការគ្រប់គ្រងព្រៃសហគមន៍មិនមានពេលវេលាបញ្ចប់ឡើយ។ ដើម្បី​បន្តការអនុវត្តន៍សកម្មភាពនៃផែនការគ្រប់គ្រងព្រៃសហគមន៍ ​ឲ្យទទួល​បាន​ជោគជ័យ និងដើម្បី​ចូល​រួម​ចំណែកសម្រេចនូវគោលបំណងនៃកម្មវិធីសហគមន៍ព្រៃឈើជាតិ សហគមន៍ព្រៃឈើត្រូវ​ការប្រភព​ចំណូលដើម្បីគាំទ្រសកម្មភាពនៃការគ្រប់គ្រងព្រៃសហគមន៍។ ដូចបានដឹងហើយថាសហគមន៍ព្រៃឈើភាគច្រើន មានធនធានព្រៃឈើរេចរឹល ដែលមិនអាចបម្រើផលប្រយោជន៍សេដ្ឋកិច្ចដល់សហគមន៍នាពេលបច្ចុប្បន្ន ដូចនេះសហគមន៍ជាពិសេស គណៈកម្មការគ្រប់គ្រងត្រូវការ ថវិកាសម្រាប់ដំណើរការស្ថាប័ន។ ហេតុដូចនេះ ក្នុងដំណាក់កាលបច្ចុប្បន្ន សហគមន៍ព្រៃឈើ មិនអាចរកចំណូលពីធនធានព្រៃសហគមន៍ សម្រាប់គាំទ្រដល់សកម្មភាព​អនុវត្តផែនការ​គ្រប់គ្រង​ព្រៃសហគមន៍ របស់ខ្លួនបានទេ​ ព្រមទាំងសមាជិកមិនអាចស្វែងរកនិងប្រមូលផល និងអនុផលព្រៃឈើសម្រាប់ការចិញ្ចឹមជីវិតគ្រប់គ្រាន់នៅឡើយទេ។ ការគ្រប់គ្រង និងជម្រើសគាំទ្រមូលនិធិនានាត្រូវបានពិចារណាដើម្បីឲ្យសហគមន៍ព្រៃឈើក្រោមការដឹកនាំរបស់កម្មវិធីព្រៃឈើជាតិអាចចូលរួមចំណែកការកាត់បន្ថយភាពក្រីក្រ។

ការបង្កើតឥណទានសហគមន៍ព្រៃឈើនៅតាមសហគមន៍ព្រៃឈើនិមួយៗ សម្រាប់ជាប្រភពចំណូលដល់សហគមន៍ព្រៃឈើ ដើម្បីផ្គត់ផ្គង់​ថវិកាគាំទ្រដល់ការអនុវត្តន៍ផែនការគ្រប់គ្រងព្រៃសហគមន៍ ហើយក៏ជាប្រភពនៃថវិកាសម្រាប់សមាជិកធ្វើការ​វិនិយោគទៅលើសកម្មភាពចិញ្ចឹមជីវិត។ លើសពីនេះទៅទៀតវាជាការលើកទឹកចិត្តដល់សមាជិកសហគមន៍ព្រៃឈើឲ្យចូលរួមក្នុងសកម្មភាពគ្រប់គ្រង និងការពារសហគមន៍ព្រៃឈើព្រោះគេអាចទទួលបានទុនតាមរយៈឥណទានសហគមន៍ព្រៃឈើក្នុងការពង្រីករបរចិញ្ចឹមជីវិត។ សហគមន៍ព្រៃឈើព្រៃក្បាលបីបានធ្វើការសាកល្បង គម្រោងឥណទានដើម្បីគាំទ្រការអនុវត្តផែនការគ្រប់គ្រងព្រៃសហគមន៍នៅឆ្នាំ​២០១៥​ ដោយចាប់ផ្តើមពីការដាក់ទន់ ចំនួន ១០០០ដុល្លា ស្មើនឹង ៤លាន​រៀល បច្ចុប្បន្នគម្រោងឥណទាននេះកំពុងដំណើរការដោយទទួលបានលទ្ធផលគួរជាទីពេញចិត្ត ដោយសហគមន៍មានទន់រហូតដល់ជាង ១៦លានរៀល ស្មើនឹង ជាង៤០០០ដុល្លា។

ជាទូទៅ គណៈកម្មការគ្រប់គ្រងសហគមន៍ព្រៃឈើតែងបានទទួលការបណ្តុះបណ្តាលពីអង្គការដែគូអភិវឌ្ឍសហគមន៍ព្រៃឈើ និងស្ថាប័នជំនាញ ការបណ្តុះបណ្តាលនេះត្រូវការធនធានមនុស្សមកពីខាងក្រៅ ហើយជួនកាលជួបប្រទះនូវការប្រឈមមួយចំនួន ដូចជា ការប្រើប្រាស់ភាសាបច្ចេកទេស ដែលសហគមន៍ពិបាកយល់ និងជួនការសហគមន៍គិតថាចំណេះដឹងទាំងនោះមិនអាចយកទៅអនុវត្តនៅក្នុងសហគមន៍គាត់បាន ឆ្លើយតបទៅនឹងបទពិសោធន៍​នៃការប្រឈមទាំងនេះ RECOFTC តាមរយៈគម្រោងធនធានរួម ដំណោះស្រាយរួម (SRJS)​ និងគម្រោង PaFF បានផ្តួចផ្តើមឲ្យមានការបណ្តុះបណ្តាល រវាងសហគមន៍ និង សហគមន៍ ដែលជាការសម្របសម្រួល និងលើកទឹកចិត្តឲ្យ គគស ដែលមានបទពិសោធន៍ បង្រៀនដល់ គគស ផ្សេងទៀត។

# ២-គោលបំណង

វគ្គបណ្តុះបណ្តាលនេះមានគោលបំណងដូចខាងក្រោម៖

* លើកទឹកចិត្ត ឲ្យសហគមន៍ ដែលមានបទពិសោធន៍ជួយដល់សហគមន៍ផ្សេងទៀត
* ពង្រីកទស្សនទាននៃគម្រោងឥណទានគាំទ្រដល់ការអនុវត្តផែនការគ្រប់គ្រងសហគមន៍ព្រៃឈើ ទៅដល់សហគមន៍ដែលចាប់អារម្មណ៍
* ធ្វើផែនការសកម្មភាពបង្កើតគម្រោងឥណទានគាំទ្រការអនុវត្តផែនការគ្រប់គ្រងនៅតាមសហគមន៍គោលដៅនិមួយៗ

៣-អ្នកចូលរួម

គគស តំណាងក្រុមឥណទាន សមាជិក ស.ព ដែលកំពុងដំណើរការគម្រោងឥណទាន និង ស.ព ដែលមានសក្តានុពល និងមានចំណាប់អារម្មណ៍ចូលរួមក្នុងបង្កើតគម្រោងឥណទាន គាំទ្រដល់ការអនុវត្តផែនការគ្រប់គ្រង ស.ព មកពី ស.ព ចំនួន ? នៅក្នុងខេត្តស្ទឹងត្រែង រួមមាន​ ស.ព ??។ សហគមន៍និមួយៗ និងជ្រើសរើសអ្នកចូលរួម ៥នាក់ (សម្រាប់ ស.ព ដែលមានសក្តានុពលចង់បង្កើត) និង ២នាក់ សម្រាប់ ស.ព ដែលកំពុងដំណើរការ សរុបអ្នកចូលរួមមាន ៣១នាក់។

៤-វិធីសាស្រ្ត

វគ្គសិក្សានេះគឺជាការសិក្សាដែលមាន គ.គ.ស បង្រៀនទៅដល់ គ.គ.ស ក្នុងនោះមាន គ.គ.ស និងក្រុមឥណទានមកពី ស.ព ព្រៃក្បាលបី ខេត្តកំពង់ធំ និង ស.ព បូរីអូស្វាយ ខេត្តស្ទឹងត្រែង ជាអ្នកបង្រៀន ដោយផ្អែកទៅលើបទពិសោធន៍នៃការបង្កើត និងដំណើរការគ្រប់គ្រងគម្រោងឥណទានគាំទ្រដល់ការអនុវត្តផែនការគ្រប់គ្រងព្រៃ ស.ព ដែល ស.ព ទាំងពីបានដំណើរការតាំងពីឆ្នាំ២០១៥។ ក្រុមការងារគម្រោង និងសម្របសម្រួលរៀបចំឯកសារ និងសម្ភារៈសម្រាប់ការបង្រៀននេះជាមួយ គ.គ.ស ទាំង ២ ដើម្បីយកមកចែករំលែកក្នុងវគ្គបណ្តុះបណ្តាល។ នៅក្នុងពេលបណ្តុះបណ្តាល ក្រុមការងារគម្រោង និងជួយសម្របសម្រួលរៀបចំនូវសំណួរនាំមុខ/សំណួរបំផុសគំនិត គ្រប់គ្រងពេលវេលា ធ្វើសំយោគលទ្ធផល និងរបាយការណ៍លទ្ធផលវគ្គ។

វគ្គបណ្តុះបណ្តាលស្តីពីឥណទាន​សហគមន៍ព្រៃឈើ

ដើម្បីគាំទ្រការអនុវត្តផែនការគ្រប់គ្រងព្រៃសហគមន៍

សាលប្រជុំ សណ្ឋាគារ ហ៊ ប៊ុន្នី ខេត្តក្រចេះ

ថ្ងៃចន្ទ ១៤កើត ខែមាឃ ​ឆ្នាំច សំរិទ្ធិស័ក ព.ស ២៥៦២ ត្រូវនឹងថ្ងៃទី១៨ ខែកុម្ភៈ ឆ្នាំ២០១៩

|  |  |  |  |  |
| --- | --- | --- | --- | --- |
| **រយៈពេល** | **ប្រធានបទ** | **គោលបំណង៖ នៅចុង​បញ្ចប់នៃការពិភាក្សា សិក្ខាកាម​អាច** | **វិធីសាស្រ្ត** | **អ្នកសម្របសម្រួល** |
| 08.00- 08.15 | **ការចុះឈ្មោះរបស់សិក្ខាកាម** |  |  |  |
| 08.15- 08.25 | **គោលបំណង និងដំណើរការ** | **យល់ដឹងពីគោលបំណង និងដំណើរការ ដើម្បីមានភាពងាយស្រួលក្នុងការចូលរួម** | **បទបង្ហាញ** | ហេង​ ដា |
| 08.25- 08.35 | **លទ្ធផលរំពឹងទុក** | **ធ្វើការឆ្លុះបញ្ចាំងនៅចុងបញ្ចប់នៃសិក្ខាសាលា** | **ពិភាក្សាជាក្រុម** | RECOFTC |
| 08.35-9:45 | គោលបំណង និងមូលហេតុនៃការបង្កើតគម្រោងឥណទាន (ទស្សនទាន) | **យល់ដឹងពីសារៈសំខាន់នៃគម្រោងឥណទាន ក្នុងការគាំទ្រការអនុវត្តផែនការគ្រប់គ្រង ស.ព** | * សំណួរបំផុសគំនិត * ធ្វើការឆ្លុះបញ្ចាំងគោលបំណងដែលមានស្រាប់ | RECOFTC |
| 09.45-10.00 | **សំរាកអាហារសម្រន់** | | | |
| 10.00-10.15 | ដំណើរការបង្កើតគម្រោងឥណទានគាំទ្រសហគមន៍ព្រៃឈើ | * យល់ដឹងពីជំហាន និងសកម្មភាពសំខាន់ៗ ក្នុងការបង្កើតគម្រោងឥណទាន * កំណត់បាននូវអ្នកពាក់ព័ន្ធសំខាន់ៗ | * បង្ហាញពីបទពិសោធន៍ * ពិភាក្សា | គគស ក្បាលបី RECOFTC |
| 10.15-11:00 | លក្ខខណ្ឌសំខាន់ៗ សម្រាប់កំណត់នៅក្នុងលក្ខន្តិកៈគម្រោងឥណទាន | * យល់ដឹងពីលក្ខខណ្ឌសម្រាប់បង្កើតលក្ខន្តិកៈឥណទាន * កំណត់បាននូវលក្ខខណ្ឌសម្របដើម្បីយកទៅបញ្ចូលនៅក្នុងលក្ខន្តិក ក្នុងសហគមន៍របស់ខ្លួន | * បទបង្ហាញ * ពិភាក្សាក្រុមធំ |  |
| 11.00-12:00 | ការជឿនលឿន និងបទពិសោធន៍ ដែលនាំមកនូវជោគជ័យក្នុងការគ្រប់គ្រងឥណទាន | * កំណត់បាននូវមេរៀនល្អ និងអត្ថប្រយោជន៍ នៃគម្រោងឥណទាន សម្រាប់ផ្សព្វផ្សាយនៅក្នុង ស.ព | * បទបង្ហាញ * ពិភាក្សាក្រុមធំ |  |
| 12.00-13.30 | សំរាកអាហារថ្ងៃត្រង់ | | | |
| 13.30-15.00 | ការចូលរួម ឆ្លុះបញ្ចាំងទៅលើគម្រោងឥណទាននៅក្នុងខេត្តក្រចេះ | * កំណត់បាននូវភាពខុសគ្នារវាងគម្រោងសន្សំ ឬឥណទានដែលមានកន្លងមក ជាមួយឥណទានគាំទ្រការអនុវត្តផែនការគ្រប់គ្រងព្រៃ ស.ព * កំណត់បាននូវមេរៀនអនុវត្តល្អដើម្បីយកទៅកែលំអរគម្រោងរបស់ខ្លួន | * តារាងប្រៀបធៀប * បញ្ជីព័ត៌មានសម្រាប់ប្រៀបធៀប |  |
| 15.00-15.20 | សម្រាកអាហារសម្រន់ | | | |
| 15.20-17.30 | ការចូលរួមធ្វើផែនការសកម្មភាព | * សហគមន៍គោលដៅក្នុងខេត្តក្រចេះមានផែនការសកម្មភាពដើម្បីបង្កើត ឬកែសម្រួលគម្រោងឥណទានដើម្បីគាំទ្រការអនុវត្តផែនការគ្រប់គ្រង | * តារាងផែនការសកម្មភាព * ធ្វើផែនការតាម ស.ព |  |